Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er tidlig om forsommeren, fra slutten av april til begynnelsen av juli. Vingene holdes sammenlagt opp og ut fra kroppen, og den lyst grønne vingeundersiden gir sommerfuglen en viss kamuflasje og beskyttelse.